
 Littafin karatu a sauƙaƙe - Mataki na 3





Hausa

 Zuwa ga malamai da iyaye:






 Kafin a fara amfani da wannan tsarin  koyon karatu, dole sai ɗalibi ya:
 •    San amon sautukan haruffan Hausa;
 •    Iya gane kalmomin da aka saba da su.

 Mati yana da gonar karas da latas.



 A cikin gonar Mati akwai zomaye biyu.





 Zomayen suna zama a cikin wani rami.



 Ramin yana gindin wata babbar bishiya.





 Mati yana da ƙoƙarin aikin gona.



 Kullum sai ya tafi gonarsa.



 Ba ya barin gonar sai da yammaci.





 Zomayen ba su fitowa da rana.



 Saboda ba su son Mati ya gansu.



 Sai cikin dare zomayen ke fitowa.





 Kowane dare zomayen suna
 satar karas.



 Kuma zomayen suna satar latas.








 Mati ya ga amfanin gona suna ragewa.



 Mati ya gane ana masa sata.








 Mati yana so ya kama ɓarayin.



 Mati ya kwana a gona.





 Mati ya ɓoye a saman bishiya.



 Can sai ya ji ana kwas-kwas-kwas…
 Zomaye sun fito satar karas da latas.





 Mati ya sauko daga bishiya.



 Zomayen sun tsere da gudu.












 Mati ya yi wata dabara.



 Ya rataye rigarsa a kan bishiya.











 Zomaye sun daina sata a gonar Mati.



 Suna ganin Mati a an bishiya.



 Ba Mati bane.



 Rigar Mati ce.

